stanford-oval/wikipedia huggingface dataset:
Michanióna

| Michanióna Μηχανιώνα |
| --- | --- |
 Néa Michaniónan kaupunkia.
 Kunnallisyksikön sijainti
 Michanióna
 Koordinaatit: 40°28′N, 22°52′E 
Valtio:  Kreikka
Hajautetun hallinnon alue:  Makedonia jaTraakia
Alue:  Keski-Makedonia
Alueyksikkö:  Thessaloniki
Kunta:  Thermaïkós
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  070503
Väkiluku (2011):  11 901
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Michanióna (kreik. Μηχανιώνα; virallisesti Δημοτική Ενότητα Μηχανιώνας, Dimotikí Enótita Michaniónas) on yksi Thermaïkóksen kunnan kunnallisyksiköistä ja entinen itsenäinen Kreikan kunta. Se sijaitsee Thessalonikin alueyksikössä Keski-Makedonian alueella. Kunnallisyksikön väkiluku on 11 901 (vuonna 2011).
Michaniónan kunnallisyksikkö käsittää Megálo Karampournoú eli Megálo Émvolo -niemen kärjen Thermaïkóksen kunnan länsiosassa. Se on saanut nimensä Vähän-Aasian Michaniónasta (Mekhaniona), josta muutti alueelle paljon pakolaisia Kreikan ja Turkin väestönvaihdossa vuonna 1923. Kunnallisyksikön suurin asutus on Néa Michaniónan kaupunki. Michanióna oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Thermaïkóksen kuntaan yhdessä Epanomín kanssa, jolloin se muuttui uuden kunnan kunnallisyksiköksi.
Kunnallisyksikön osat

Michaniónan kunnallisyksikkö muodostuu seuraavista kylä- ja kaupunkiyhdyskunnista ja asutuksista:
| Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- |
| Angelochóri | Angelochóri | 1 178 |
| Néa Kerasiá | Néa Kerasiá | 1 948 |
| Néa Michanióna | Néa Michanióna | 8 775 |
Yhteensä: 11 901
Aiheesta muualla

Kuvia tai muita tiedostoja aiheesta Michanióna Wikimedia Commonsissa
Mike DiMeo

Mike DiMeo
Mike DiMeo (s. 29. marraskuuta 1968, New York) on yhdysvaltalainen heavy metal -laulaja. Tällä hetkellä hän toimii saksalaisen power metal -yhtye Masterplanin laulajana. DiMeo liittyi Masterplaniin vuonna 2006 Jørn Landen lähdettyä yhtyeestä. Ennen sitä DiMeo lauloi muun muassa yhtyeissä Riot ja The Lizards.
Aiheesta muualla

Mike DiMeo Myspacessa (englanniksi)
Matkijavälskäri

| Matkijavälskäri |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Alalahko::  Välskärikalamaiset Acanthuroidei
Heimo::  Välskärikalat Acanthuridae
Suku::  Acanthurus
Laji::  pyroferus
Kaksiosainen nimi
 Acanthurus pyroferus  Kittlitz, 1834 
Katso myös
   Matkijavälskäri Commonsissa 
Infobox OKNimi-testi OKIUCN-testi OK: 
Matkijavälskäri  (Acanthurus pyroferus) on meriakvaarioissakin pidetty koralliriuttojen kala.
Ulkonäkö ja koko

Nuoret yksilöt muistuttavat keltaherttuakalaa (Centropyge flavissimus): sitruunankeltainen yleisväri, lemmikinsininen rengas silmän ympärillä. Aikuistuessaan kala muuttaa täysin väritystään: pohjaväristä tulee suklaanruskea, evistä harmaansävyiset. Kiduskannen takana on oranssi läikkä. Kala voi kasvaa 25 cm pitkäksi. Aikuisen yksilön pyrstö on lyyranmuotoinen ja sen reuna on vaaleankeltainen.
Alkuperä

Matkijavälskäri on kotoisin Indopasifiselta merialueelta: sen levinneisyysalue ulottuu Seychelleiltä Markiisi- ja Tuamotosaarille, Japanin eteläosista Suurelle Valliriutalle.
Käyttäytyminen

Matkijavälskäreitä pidetään vähemmän aggressiivisina kuin muita saman suvun kaloja kuten tulivälskäriä. Aikuisina myös matkijavälskärit ärhentelevät lajitovereilleen ja muille saman näköisille kaloille, varsinkin, jos ne ovat jo ehtineet asettua akvaarioon ja siihen tuodaan uusia välskäreitä.
Ravinto

Matkijavälskärit syövät pääasiassa kasvisruokaa.
Molière-palkinto

| Molière |
| --- | --- |

Palkitaan:  Ranskalaista teatteria ja sen tekijöitä
Palkinnon antaja:  Académie des Molières (Ranskan kulttuuriministeriön alaisuudessa)
Maa:  Ranska
Ensimmäinen palkinto:  1987
Virallinen internet-sivu
Molière-palkinnot (ransk. Les Molières tai La Nuit des Molières) ovat Ranskan kulttuuriministeriön alaisuudessa toimivan Académie des Molièresin vuosittain jakamia teatterialan palkintoja, joita jaetaan useissa eri kategorioissa ranskalaisen teatterialan tekijöille. Molière-palkinnot vastaavat esimerkiksi yhdysvaltalaisia Tony- ja brittiläisiä Olivier-palkintoja.
Ensimmäinen Molière-gaala oli Châtelet-teatterissa Pariisissa 23. toukokuuta 1987. Palkinto on nimetty ranskalaisen näytelmäkirjailijan Molièren (1622–1673) mukaan.
Aiheesta muualla

Wikimedia Commonsissa on kuvia tai muita tiedostoja aiheesta .
Molière-palkintojen viralliset sivut (ranskaksi)
Mechelinin senaatti

Mechelinin senaatti ensimmäisessä istunnossaan 5. joulukuuta 1905. Leo Mechelin takimmaisena pöydän oikealla puolella, hänestä oikealle K. E. F. Ignatius, August Nybergh, Fredrik Stjernvall, Kasten Antell, Hugo Lilius, Otto Donner, K. J. Ståhlberg, Onni Schildt ja J. K. Kari.  Vasemmalla ovat Henrik Waldemar Kyander, Edvard Paldani, Johan Fredrik Lundenius, 
Ferdinand Alexander Kumlin, Gustaf Werner Wilskman, Carl Johan Timgren ja Anders Henrik Snellman.
Mechelinin senaatin talousosasto vuonna 1907. Kuvassa ovat vasemmalta oikealle J. Grotenfelt, Edvard Hjelt, Leo Mechelin, Onni Schildt, Fredrik Stjernvall, Hugo Lilius, K. E. F. Ignatius, Th. Wegelius, Otto Donner, Kaarlo Castren, August Nybergh.
Mechelinin senaatti oli Suomen senaatti vuosina 1905–1908. Leo Mechelin muodosti 1. joulukuuta 1905 senaatin, jota on pidetty Suomen ensimmäisenä poliittisena hallituksena.[lähde? ] Hallitusta vastasi senaatin 11-henkinen talousosasto ja pääministeriä sen varapuheenjohtaja Mechelin, ja sen lisäksi oli oikeusosasto. Senaattiin valittiin senaattoreiksi perustuslaillisia, jäseninä olivat muun muassa August Nybergh, K. F. Ignatius, Lennart Gripenberg, Hugo Lilius, Kasten Antell, Otto Donner, Onni Schildt, K. J. Ståhlberg, Fredrik Stjernvall ja J. K. Kari sekä oikeusosastossa R. A. Wrede, Carl Alexander Almqvist, Ferdinand Alexander Kumlin, Johan Fredrik Lundenius, Edvard Paldani, Carl Johan Timgren, Gustaf Werner Wilskman, Henrik Waldemar Kyander ja Julius Grotenfelt prokuraattorina.
Hallitus muodostui ensimmäisen sortokauden perustuslaillisista ja oli ensimmäinen, jonka nimilistan keisari joutui hyväksymään sellaisenaan. Valmiista senaattorilistasta hän hyväksyi lähes kaikki; P. E. Svinhufvud pudotettiin kuitenkin pois, sillä hän oli puolustanut oikeudessa asianajajana prokuraattori Eliel Soisalon-Soinisen ampunutta aktivisti Lennart Hohenthalia. Tätä Mechelinin muodostamaa senaattia kutsuttiin yleisesti työväestön piiristä ”ruoskasenaatiksi”.[lähde? ]
Mechelinin hallitus toteutti edistyksellisen perustuslain (vuoden 1906 valtiopäiväjärjestys), jossa koko kansa sai täydet poliittiset oikeudet ensimmäisenä Euroopassa. Perustuslakiin liitettiin myös lausunto- (puhe-), kokoontumis- ja yhdistymisvapaus (20.8.1906). Edistyksellisyyden taustalla oli pitkälti tarve esittää kansa yhteneväisenä tsaarinvaltaa vastaan.[lähde? ]
Seuraavina vuosina suuriruhtinas kuitenkin jätti paino- ja yhdistymisvapauslait hyväksyntää vaille.
Mechelinin senaatti kaatui  27. maaliskuuta 1908 sosiaalidemokraattien eduskunnalle antamaan ponteen jossa senaattia syytettiin sen kyvyttömyydestä puolustaa Suomen autonomiaa ja parantaa vähävaraisten asemaa  . Eduskunta yhtyi ponteen äänin 71-47  ja senaatti tulkitsi ponnen epäluottamuslauseeksi ja jätti 30.maaliskuuta 1908  eroilmoituksen jota keisari Nikolai II ei hyväksynyt ja hajotti 6. huhtikuuta eduskunnan ja uudet eduskuntavaalit pidettiin heinäkuun alussa
Kokoonpano

| Senaattori | Tehtävissä | Puolue |
| --- | --- | --- |
| Senaatin talousosaston varapuheenjohtaja Leo Mechelin |  1.12.1905 – 4.6.1908 |  Ruotsalainen puolue |
| Oikeustoimituskunnan päällikkö August Nybergh |  1.12.1905 – 1.8.1908 |  Ruotsalainen puolue |
| Siviilitoimituskunnan päällikkö Hugo Lilius |  1.12.1905 – 1.8.1908 |  Nuorsuomalainen puolue |
| Siviilitoimituskunnan apulaispäällikkö Kaarlo Castrén |  1.9.1906 – 1.8.1908 |  Nuorsuomalainen puolue |
| Kamaritoimituskunnan päällikkö Karl Ferdinand Ignatius |  1.12.1905 – 4.6.1908 |  Nuorsuomalainen puolue (?) |
| Valtiovaraintoimituskunnan päällikkö Kasten Antell  Theodor Wegelius |  1.12.1905 – 15.10.1906   1.11.1906 - 1.8.1908 |  Ruotsalainen puolue  Ruotsalainen puolue |
| Kirkollis- ja opetustoimituskunnan päällikkö Otto Donner |  1.12.1905 – 4.6.1908 |  Nuorsuomalainen puolue |
| Maanviljelystoimituskunnan päällikkö Onni Schildt |  1.12.1905 – 1.8.1908 |  Nuorsuomalainen puolue |
| Kulkulaitostoimituskunnan päällikkö Lennart Gripenberg |  1.12.1905 – 20.6.1907 |  Ruotsalainen puolue |
| Kauppa- ja  teollisuustoimituskunnan päällikkö Kaarlo Juho Ståhlberg  Edvard Hjelt |  1.12.1905 – 6.12.1907    6.12.1907 – 1.8.1908 |  Nuorsuomalainen puolue  Nuorsuomalainen puolue |
| Salkuton senaattori Fredrik Stjernvall |  1.12.1905 – 4.6.1908 |  Ruotsalainen puolue |
| Salkuton senaattori J. K. Kari |  1.12.1905 – 20.2.1907 |  SDP |
Molitva russkih

| Molitva russkih |
| --- | --- |
 Venäjän keisarikunnan vaakuna 1800-luuvn alkupuolella.
Valtio:   Venäjän keisarikunta
Sanoittaja:  Vasili Žukovski
Suomenkielinen nimi:  ”Venäläisten rukous”
  
Molitva russkih (ven. Молитва русских, ”Venäläisten rukous”) oli Venäjän keisarikunnan kansallislaulu vuosina 1816–1833.
Tsaari Aleksanteri I kannatti kansallislaulun käyttöönottoa Venäjällä Ranskan ensimmäisen keisarikunnan kukistuttua. Sävelmä otettiin Britannian kansallislaulusta ”God Save the King”, ja useat venäläiset runoilijat kirjoittivat säveleen omia sanoituksiaan. Vasili Žukovskin sanoitukset julkaistiin sanomalehdessä vuonna 1815 ja otettiin pian käyttöön Venäjän keisarikunnan virallisina kansallislaulun sanoituksina.
Vuonna 1833 ”Molitva russkih” korvattiin ”Bože, Tsarja hranilla”, jota pidetään myös oikeastaan Venäjän ensimmäisenä kansallislauluna niin sävelmältään kuin omaperäisemmiltä sanoiltaan. Myös toista aikansa suosittua laulua ”Grom pobedy, razdavaisja!” pidetään ensimmäisenä kansallislauluna, vaikkei se koskaan saanutkaan virallista statusta.
Sanat

Боже, Царя храни! 

Славному долги дни 

Дай на земли! 

Гордых смирителю, 

Слабых хранителю, 

Всех утешителю — 

Всё ниспошли!
Перводержавную 

Русь православную 

Боже, храни! 

Царство ей стройное! 

В силе спокойное! 

Всё ж недостойное 

Прочь отжени!
О, Провидение! 

Благословение 

Нам ниспошли! 

К благу стремление, 

В счастье смирение, 

В скорби терпение 

Дай на земли!
Miriam Mayorga

Miriam Mayorga
Miriam Mayorga (s. 20. marraskuuta 1989) on argentiinalainen jalkapalloilija. Hän on pelipaikaltaan keskikenttäpelaaja. Hän on pelannut Argentiinan naisten maajoukkueessa vuoden 2019 MM-kilpailujen päättyessä 12 maaottelua. MM-kilpailuissa hän pelasi kaksi ottelua kokonaan ja tuli yhdessä vaihtopelaajana kentälle loppuminuuttien ajaksi.
Mayorga on voittanut UAI Urquizan joukkueessa Argentiinan liigamestaruuksia.
Murmanskin alueen hallinnollinen jako

Murmanskin alueen hallinnollinen jako.
Murmanskin alue jakautuu hallinnollisesti 12 kaupunkipiirikuntaan, joista viisi on suljettuja alueita, sekä viiteen kunnallispiiriin, joihin kuuluu 13 kaupunkikuntaa ja 10 maalaiskuntaa.
Kaupunkipiirikunnat
1. Murmansk (Мурманск)

3. Apatity (Апатиты)

4. Kirovsk (Кировск)

5. Montšegorsk (Мончегорск)

6. Olenegorsk (Оленегорск)

8. Poljarnyje Zori (Полярные Зори)

9. Kouteron piiri (Ковдорский район, Kovdorski raion)
Suljetut kaupunkipiirikunnat
2. Aleksandrovsk (Александровск)
Poljarnyi (Полярный) - kaupunki: hallintopiirikunta
Skalistyi (Скалистый) - kaupunki: hallintopiirikunta
Snežnogorsk (Снежногорск) - kaupunki: hallintopiirikunta
7. Ostrovnoi (Островной)

10. Zaozersk (Заозерск)

11. Severomorsk (Североморск)

12. Vidjajevo (Видяево)
Kunnallispiirit
A. Kantalahden piiri (Кандалакшский район, Kandalakšski raion)
kaupunkikunnat:
Kantalahti (Кандалакша, Kandalakša)
Zelenoborski (Зеленоборский)
maalaiskunnat:
Alakurtti (Алакуртти)
Zaretšensk (Зареченск)
B. Kuolan piiri (Кольский район, Kolski raion)
kaupunkikunnat:
Kildinstroi (Кильдинстрой)
Kuola (Кола, Kola)
Molotšnyi (Молочный)
Murmaši (Мурмаши)
Tumannyi (Туманный)
Ylä-Tuuloma (Верхнетуломский, Verhnetulomski)
maalaiskunnat:
Mežduretšje (Междуречье)
Pušnoi (Пушной)
Teriberka (Териберка)
Tuuloma (Тулома, Tuloma)
Uura (Ура-Губа, Ura-Guba)
C. Lovozeron piiri (Ловозерский район, Lovozerski raion)
kaupunkikunta:
Revda (Ревда)
maalaiskunta:
Lovozero (Ловозеро)
D. Petsamon piiri (Печенгский район, Petšengski raion)
kaupunkikunnat:
Nikel (Никель)
Petsamo (Печенга, Petšenga)
Zapoljarnyi (Заполярный)
maalaiskunta:
Korzunovo (Корзуново)
E. Turjan piiri (Терский район, Terski raion)
kaupunkikunta:
Umpi (Умба, Umba)
maalaiskunta:
Varzuga (Варзуга)
Miss Gibraltar

Miss Gibraltar on vuosittain Gibraltarissa järjestettävä kauneuskilpailu. Ensimmäisen kerran kilpailun järjesti vuonna 1959 Vox Newspaper. Tuolloin voittajaksi selviytyi Viola Abudarham. Seuraavan kerran kilpailu järjestettiin vuonna 1964, ja siitä lähtien se on järjestetty joka vuosi.
Kilpailun voittaja pääsee edustamaan maata Miss Maailma -kilpailussa. Vuonna 2009 Miss Gibraltariksi valittu Kaiane Aldorino voitti Miss Maailma -kilpailun ensimmäisenä gibraltarilaisena. Aiemmin kukaan gibraltarilainen ei ollut päässyt kilpailussa edes finaaliin.
Voittajat

| Vuosi | Miss Gibraltar | Saavutukset |
| --- | --- | --- |
| 1959 | Viola Abudarham |  |
| 1964 | Lydia Davis |  |
| 1965 | Rosemary Viñales |  |
| 1966 | Grace Valverde |  |
| 1967 | Laura Bassadone |  |
| 1968 | Sandra Sanguinetti |  |
| 1969 | Marliou Chiappe |  |
| 1970 | Carmen Gomez |  |
| 1971 | Lisette Chipolina |  |
| 1972 | Rosemary Catania |  |
| 1973 | Josephine Rodriguez |  |
| 1974 | Patricia Orfila |  |
| 1975 | Lilian Lara |  |
| 1976 | Rosemary Parody |  |
| 1977 | Lourdes Holmes |  |
| 1978 | Rosanna Bonfante |  |
| 1979 | Audrey Lopez |  |
| 1980 | Yvette Dominguez |  |
| 1981 | Michelle Lara |  |
| 1982 | Louise Gillingwater |  |
| 1983 | Jessica Palao | Miss Universum (Miss Congeniality) |
| 1984 | Karina Hollands |  |
| 1985 | Gail Francis |  |
| 1986 | Dominique Martinez | Miss Maailma (Miss Personality) |
| 1987 | Maite Sanchez |  |
| 1988 | Tatiana Desoiza |  |
| 1989 | Audrey Gingel |  |
| 1990 | Sarah Yeats |  |
| 1991 | Ornella Costa |  |
| 1992 | Michelle Torres |  |
| 1993 | Jenifer Ainsworth |  |
| 1994 | Melissa Berllaque |  |
| 1995 | Monique Chiara |  |
| 1996 | Samantha Lane |  |
| 1997 | Rossanna Ressa |  |
| 1998 | Melanie Soiza |  |
| 1999 | Abigail Garcia |  |
| 2000 | Tessa Sacramento |  |
| 2001 | Luann Richardson |  |
| 2002 | Natalie Monteverde |  |
| 2003 | Kim Falzun |  |
| 2004 | Helen Gustafson |  |
| 2005 | Melanie Chipolina |  |
| 2006 | Hayley O`Brien |  |
| 2007 | Danielle Perez |  |
| 2008 | Krystle Robba |  |
| 2009 | Kaiane Aldorino | Miss Maailma (Voittaja) |
| 2010 | Larissa Dalli |  |
| 2011 | Michelle Gillingwater Pedersen |  |
| 2012 | Jessica Baldachino |  |
Aiheesta muualla

Miss Gibraltar
Miss Maailma -kilpailun vuonna 2009 voittanut Kaiane Aldorino.
Molise

| Molise |
| --- | --- |

 Lippu:  Vaakuna
 Sijainti
Valtio:  Italia
Maakuntia:  2
Kuntia:  136
Hallinto:  
 – hallinnollinen keskus:  Campobasso
 – Presidentti:  Paolo Di Laura Frattura
Pinta-ala:  4 461 km²
Väkiluku (31.12.2015):  312 027 (19.)
 – väestötiheys:  70 as./km²
BKT (2016):  6 mrd. € (19.) 
 – asukasta kohti:  20 000 € (16.) 
 
Alueen kotisivut
Molise on hallinnollinen alue Keski-Italiassa. Vuoteen 1963 saakka se oli osa Abruzzi e Molisen aluetta yhdessä Abruzzon kanssa. Alueella on noin 310 000 asukasta, joista osa on etnisesti kroatialaisia tai albanialaisia.
Molisen pääkaupunki on Campobasso. Muita suuria kaupunkeja ovat Isernia ja Termoli.
Alueella on runsaasti linnoja ja lukuisia luostareita. Campitello Matesen hiihtokeskuskessa on eniten lunta koko Keski- ja Etelä-Italiassa.
Aiheesta muualla

Kuvia tai muita tiedostoja aiheesta Molise Wikimedia Commonsissa
Näkymä Molisen pääkaupunkiin Campobassoon.
Mineraalivilla

Mineraalivillalevyjä ulkoseinäeristeenä
Mineraalivillasta valmistettu putkieriste
Mineraalivilla on lämpö- ja äänieristeenä käytettävä rakennusmateriaali. Mineraalivillalla voidaan tarkoittaa sekä lasivillaa että kivivillaa.
Mineraalivilla on lahoamatonta. Mineraalivillan sisältämä sideaine, fenoliformaldehydihartsi (bakeliittiliima) on palavaa, mutta yli 50 kg/m3 painava mineraalivilla, tai tyyppihyväksytty kevyempi mineraalivilla hyväksytään Suomessa palamattomaksi rakennustarvikkeeksi. Bakeliittiliima aiheuttaa lasivillan keltaisen värin. Kivivillassa bakeliittiliiman väri peittyy kiviaineksen värillä.
Valmistus

Mineraalivillan valmistuksessa raaka-aine puhalletaan ohuiksi kuiduiksi, jotka voidaan muovata eristelevyiksi tai -matoiksi, tai puristaa erilaisiin muotoihin.
Lasivilla valmistetaan yleensä jätelasista, joskus myös suoraan lasin raaka-aineista: kvartsihiekasta, soodasta ja kalkkikivestä. Lasivillaa valmistavat Suomessa muun muassa Saint-Gobain Isover Oy sekä Eko-Expert Oy.
Kivivilla eli vuorivilla valmistetaan pääasiassa emäksisistä kivilajeista. Kivivillaa valmistavat Suomessa muun muassa Paroc Group -konserniin kuuluva Paroc Oy sekä Rockwool Oy.
Tuotetyypit

Mineraalivillasta valmistetaan eri tuotetyyppejä:
pehmeä mineraalivillamatto
kovahko levyvilla
purumainen puhalluseriste
akustointiin kankaalla tai kalvopinnoitteella päällystettyjä mineraalivillalevyjä, akustiikkalevyjä
muotopuristettuja kovahkoja villaeristeitä esimerkiksi johtovetojen ympärille.
Vesiviljelyssä kasvualustana käytettävät kivivillakuutiot
Lämmöneristyskyky

Mineraalivillojen lämmönjohtavuus on perinteisesti ollut arvoiltaan erittäin hyvä. Vuonna 2020 tehdyn tutkimuksen mukaan EU standardien mukaisissa laskennallissa arvioissa on kuitenkin merkittäviä puutteita, sillä standardin mukaiset laskelmat huomioivat vain lämmön johtuminen eristeen läpi, jättäen konvektion laskennan ulkopuolelle. Konvektiota, eli lämmön siirtymistä materiaalin sisältä ilmavirran mukana, ilmenee erityisesti puhallettavissa mineraalivilloissa, joissa laskennallinen lämpöhukka voi olla jopa 50% aiemmin arvioitua suurempi. Ennen EU-standardien käyttöönottoa Suomessa konvektion vaikutus oli mukana laskennassa.
Historia

Walesissa kokeiltiin kuonan vetämistä kuiduksi jo 1840-luvulla. Samaa tekniikka alettiin hyödyntää Yhdysvalloissa 1860-luvulla ja ensimmäinen mineraalivillatehdas perustettiin vuonna 1875 Yhdysvaltoihin. Euroopassa mineraalivillan teollinen valmistus alkoi vuonna 1885. Lasivilla syrjäytti luonnonkivivillan edullisuutensa vuoksi 1930-luvulla.
Suomeen alettiin tuoda lasivillaa Ruotsista 1930-luvulla ja mineraalivillan kotimainen valmistus alkoi 1940-luvulla. Suomessa kivivillan valmistukseen käytettiin aluksi malminjalostuksessa syntyvää kuonaa, ja villa myytiin joko säkkitavarana tai paperikerrosten väliin ommeltuna mattona. 1950-luvulla kehitettiin menetelmä valmistaa villasta levyjä bitumiliuoksen avulla. Nykyaikaisen muovisideaineisen mineraalivillalevyn valmistus alkoi Suomessa vuonna 1952. Irtonainen puhallettava kivivilla tuli Suomen markkinoille 1978 ja lasivilla 1985.
Aiheesta muualla

Työterveyslaitoksen sivu eristevilloista (Arkistoitu – Internet Archive)
Metsänväki

Metsän väki eli metsänväki on suomalaisen kansanperinteen metsässä asuvia haltijoita ja olentoja sekä metsään liittyvä sairauksiakin aiheuttava taikavoima. Itä-Suomessa yleensä miespuolinen metsänhaltija, metsän väen jäsen oli metsähinen. Metsän väkeen kuuluu eläimistä huolehtivia riistanhaltijoita ja metsää kaunistavia olentoja, mutta myös inhottavia tai vaarallisia olentoja. Lisäksi metsän väki on taikavoimaa, jota on eri puolilla metsässä.
Metsän haltijat ja olennot

Metsän haltijoilla oli usein johtaja, metsän kuningas, joka oli monissa perinteissä nimeltään Tapio. Hänen emäntänsä oli Mielikki. Joskus metsän johtaja oli naispuolinen Tapiotar. Hyviä olentoja ja metsän johtajien palvelijoita tai lapsia ovat esimerkiksi metsän piiat, sinipiiat, metsän tyttäret, metsänneitsyet ja metsän pojat. Näiden tehtävänä oli usein metsän siivous ja kaunistus. Varsinkin naispuoliset olennot olivat usein itsekin lumoavan kauniita. Metsässä asui myös riistanhaltijoita, joilta pyydettiin riistaa uhrein ja loitsuin. Myös metsän kuninkaalta pyydettiin riistaa. Useissa muistiinmerkityissä loitsuissa metsän kultaista kuningasta pyydetään tulemaan avuksi iso kurikka kädessään.
Metsässä oli myös arvaamattomampia tai vihamielisiä olentoja, kuten maahisia, metsähiisiä, menninkäisiä ja keijuja. Nämä saattoivat sairastuttaa, eksyttää tai lumota ihmisen, joka kulki metsässä tai tuli näiden valtapiirille. Menninkäiset saattoivat eksyttää metsässä kulkevan nurinkuriseen maailmaan. Metsässä saattoi olla myös noidankehä, alue, johon joutunut lumoutui. Noidankehää saattoi merkitä esimerkiksi sienien kehä. Näkkiin verrattava Mettänviepä on taruolento, jolla on toisinaan peloteltu lapsia, etteivät eksy metsään.
Taikavoima

Metsän väki saattoi tarttua ihmiseen, jos metsässä ei käyttäytynyt kunnioittavasti tai jos loukkaantui tai pelästyi metsässä. Väki aiheutti sairauden, joka tunnettiin muun muassa metsän väkenä tai metsän vihana. Tässä merkityksessä väki merkitsi pikemminkin taikavoimaa, mutta ilmeisesti ainakin toisinaan mukana katsottiin olevan myös olentoja. Olennot olivat vain näkymättömiä tai äärimmäisen pieniä.
Mistä metsän väkeä löytää

Metsän väkeä on eniten kaukaisimmissa korpimetsissä. Luonnonkohteista väkeä asuu paljon muun muassa muurahaiskeoissa, puunkoloissa, kivenkoloissa, juurakoissa ja suurissa kannoissa. Metsän väen taikavoimaa saattoi löytää myös myrskyn katkaisemien puiden murtumakohdista tai yhteenkasvaneista puista. Myös avoimella paikalla kasvava yksinäinen puu oli tärkeä metsänväen kokoontumispaikka.
Metsän haltijan kohtaaminen

Erään perinteen mukaan metsämies voi tavata metsänhaltijan, jos vuolee kolmen kuninkaan rahoista hopeaa ja loitsii:
Salon herra, maan isäntä, 

Kaunis kankahan eläjä, 

Tule sanani kuulemahan, 

Orpoa opettamahan, 

Turvatonta turvimahan, 

Tule jalan käytävälle, 

Kahen silmän nähtävälle.
Jos vielä kumartaa kolmesti, eikä pelkää, niin metsänhaltija tulee juttelemaan metsästysasioista. Hän on harmaapartainen, ystävällinen ja hyvin pukeutunut. (SKVR:I4 21, Katoslampi, 1889)
Muiden kulttuurien samankaltaisia olentoja

Suomalaista metsänväkeä vastaavia metsän haltijoita ja olentoja tunnetaan monien kansojen, myös naapurikansojen mytologioista. Näin kuvaa suomalaisten etäisten kielisukulaisten Hantien sankarilaulu venein liikkuvaa sotajoukkoa maalla vaanivaa "metsänväkeä" (käännös, lyhennys):
Monet karvasilmäiset metsänhaltijat

meitä yrittävät tavoittaa,

paljon karvasilmäistä metsänväkeä 

meihin yrittää tarttua.

Vähänkös Taivaanjumalan luomia puita on,

karvasilmäisten metsänhaltijain poikasia enemmän on!

Kuin paksupäisiä toukkia niitä vilisee!
Sankarit alkavat tappaa metsänväkeä:
Karvasilmäisten korvenhaltijain monien poikasten

monipalmikkoiset kauniit päät

siinä putoilevat.
Aiheesta muualla

Metsän väki. Taivaankannen takojat 15.4.2010.